Francis Beaufort/sö
Sir Francis Beaufort, ütspreeken [boˈfort], (* 7. Mai 1774 ön Navan, County Meath, uun Irlön; † 17. Detsember 1857 ön Hove, Sussex, Engelun) wiar Hüdrograaf fan di engelsk Admiraliteet. Hi maaketi diar Seekaarten, en des jerten tö di beest Kaarten ön des Tir. 
Leeterhen uur di Beaufort-Tabeli eeđer höm nēmt.

Histoorii fan di Beaufort-Tabeli 
Det Beaufort-Tabeli es gaar ek fan Francis Beaufort āpstelt uuren. 
Waarskiint't, dat di fan Alexander Dalrymple maaket uuren es, di Hüdrograaf fan di "East India Company". 
Dalrymple es diarüp kemen, üs hi di Winjmelnern biluketi.

Aur sin hiili Leewent her Beaufort Daiboker aur't Weđer skrewen. Ön 't Jaar 1806 skreew hi diar iin, dat hi faan da ön en Tabeli aur di Kraft fan di Winj maaki wel, en des skul 13 Harthairen weegi.
Des Tabeli skul me "Niin Winj" bigen en me "Orkan" ǎphual.
1807 waar di Tabeli förter ütaarbert, en Beaufort skreew āp, hok Sail en Folskep bi hok Winjmacht drai kür. 
Bi 5 Beaufort kür jit ali Sailer stuun bliv, bi 6 en muar skul jen eeđer't üđer dialhaalet uur.

1829 waar Beaufort Hüdrograaf fan di engelsk Admiraliteet, en fan 1838 ön waar sin Tabeli fan't Amt iinföört. Des fing tö des Tir man jit niin Naam. 
Ön't Jaar 1906 waar di Tabeli fan di engelsk Weđertiinst Met Office dach üs "Beaufort scale" ütdönen.

Beaufort-Tabeli

Luki uk jir 

 Beaufort ön't Archiv fan di Royal Society (Engelsk)

Beaufort-Tabeli (Sölring Bidrach tö di Prisāpgaav fan't Nuurđfriisk Instituut)

Futnuuten 

Beaufort
Beaufort
Beaufort
Beaufort